تورکیه جمهوریتی جمهوررئیسی رجب طیب اردوغان, تلفن آرقه لی, روسیه جمهوررئیسی ولادیمیر پوتین بیلن سوزله شدی.
تورکیه جمهوررئیسلیک ارتباط لر باشقرمه سی تامانیدن بیریلگن بیاناتگه کوره, صحبتده, 24- فبرور کونی دن بیری دوام ایتیاتگن روسیه - اوکراین اوروشیده گی سونگّی ینگیلیکلر و تورکیه بیلن روسیه اورته سیده گی مناسبت لر باره سیده سوز یوریتیلدی.
جمهوررئیس اردوغان, تینچلیک نینگ اورنه تیلیشی اوچون استانبول مذاکره لریده گی مثبت فضا نینگ دوام ایتیشی نینگ همه نینگ فایده سی گه ایکن لیگی نی بیلدیردی.
روسیه بیلن اوکراین اورته سیده آتشکیسین نینگ تامین ایتیلیشی, انسان لرنینگ منطقه دن چیقیشی مقصد بیلن یول نینگ آچیلیشی و خوددی پروسه نی یخشی بیر باشقریش نینگ اهمیتی گه دقت قره تگن اردوغان, همه گه ضرر ییتکزیاتگن موجود وضعیت نینگ اداققه ییتیشیشی و قالووچی بیر تینچلیک نینگ حاکم بولیشی اوچون تورکیه نینگ قولیدن کیله دیگن برچه سعی و حرکت لرنی قیله دیگن لیگی نی معلوم قیلدی.
جمهوررئیس اردوغان, پوتین گه ینه بیر بار, روسیه – اوکراین مذاکره لریده اوته مهم بیر باسقیچ دن عبارت بولگن استانبول پروسه سی نی رهبر لر سویه سی گه کوتریش نی آرزو قیلیاتگن لیک لری نی بیلدیردی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
